Hoërskool Louis Trichardt prysuitdeling 2019 | AWSUM School News }
Home›Regional News›Limpopo›Hoërskool Louis Trichardt›Hoërskool Louis Trichardt prysuitdeling 2019
Hoërskool Louis Trichardt se jaarlikse prestige prysuitdeling het op 3 Oktober 2019 plaasgevind. Diè aand word slegs die toptoekennings van die jaar oorhandig aan hardwerkende Triegies. Deur die loop van die jaar word verskeie prysuitdelings gehou waar Triegies vereer word.
By Hoërskool Louis Trichardt is akademie altyd hul eerste prioriteit, daarom word hierdie aand ook hoofsaaklik aan akademiese prestasies opgedra, slegs die top sport- en kultuur trofees word tydens hierdie spoggeleentheid oorhandig.
Akademiese: Beste vordering in die Junior fase – Khuthadzo Budeli en die beste vordering in die senior fase gaan aan Khodani Kubayi.
Die damespersoneel het 'n spesiale trofee geskenk wat jaarliks aan die dogter wat altyd korrek optree teenoor minderes en meerders, nederig is, moeite maak met die versorging van voorkoms en kleredrag, vriendelik is, wat die skool se goeie beeld binne en buite skoolverband uitdra en korrekte taalgebruik het. Die Finesse trofee gaan in 2019 aan Ronel Meiring.
Die Sportdogter van die jaar trofee gaan hierdie jaar aan Eliz-Mari Pretoriusr (graad 10) vir haar uitmuntende prestasies op die sportveld. Die wenner van die Sportseun van die jaar is Ian du Plessis. Hy is verseker 'n kranige jong sportman wat op verskeie vlakke briljant presteer.
Die kultuurleerder van die jaar gaan aan Luandi van Zyl. Baie geluk!
Die Leierskap Trofee vir 2019 gaan aan Ditau Mandobe, die trofee gaan aan die leerder wat 'n uitsonderlike leier en ambassadeur van die skool is.
Triegie van die jaar:
Die trofee gaan aan 'n leerder wat hom/haar op akademiese- sport- en kultuur terreine onderskei het as 'n uitmuntende leerder en ambassadeur van ons skool. Die wenner vir 2019 is Bernice Meiring!
Hoërskool Louis Trichardt wil ook net graag van die geleentheid gebruik maak om mevrou Marie van Niekerk, organiseerder van die prysuitdelings te bedank vir haar uitsonderlike reëlings reg deur die jaar. Baie dankie aan mevrou Elizma Pohl, Madeleine Nel en meneer Kobus van Dyk vir die versiering van die saal en voorportaal.
Die skool is ook geseënd met 'n besonderse Beheerliggaam onder leiding van meneer Rampie Gilfillan, dankie dat julle diè aand vir ons besonders gemaak het.